खौरां बिजोङाव फोरमायनाय बादिब्ला बिथाङा बर’ हारिनि समाजनि गोबां खामानि मावलांदोंमोन आरो बिथांखौ ओनसोलाव सासे मोजां समाज सिबियारि होन्नानै सिनायोमोन। बिथाङा 2005 माइथायाव नलबारि जिला दुलाराय बर’ फरायसा आफादनि रांलाथुमगिरि बिबानखौ रुजुनबोदोंमो, 2007 माइथायाव 19 नं सतियाबारि कंग्रेसनिबो आफादगिरि बिबानखौ रुजुनबोदोंमोन, बालितारा बहुमुखिनि लेङाइ आफादगिरिबो जाबोदोंमोन, 2015 इं माइथायाव नलबारि जिल्ला इउ बि पि अनि लेङाइ आफादगिरिबो बिबानखौबो रुजुनबोदोंमोन, आरो भेलामारि ओनसोलाव भि दि पिबो मावबोदोंमोन। बिथांनि जिव गोमानायाव अनजालि बिसि आरो फिसा हिनजाव सासे आरो फिसा हौवा सासेनि बुंस’हायै दुखु होलांबाय। बिथांनि जिव गोमानाय खौरांखौ मोनथिनानै दुलाराय बर’ फरायसा आफाद, इउ बि पि अ, आरो बि के दब्लिउ ए सिनि दैदेनगिरिफोरा खौरां लाहैयो आरो दुखुथिया नख’राव दुखुफोरमायहैयो।